আফগানিস্তানের ভূগোল
আফগানিস্তান এশিয়া মহাদেশের কেন্দ্রে, ইরানীয় মালভূমির ওপর অবস্থিত একটি দেশ। দেশটির আয়তন ৬৪৭,৫০০ বর্গকিলোমিটার। দেশটি স্থলবেষ্টিত ও পর্বতময়। হিন্দু কুশ পর্বতমালার অধিকাংশই এই দেশে অবস্থিত। দেশটিতে চারটি প্রধান নদী আছে: আমু দরিয়া, হারি রুদ, কাবুল নদী এবং হেলমন্দ নদী।
মেস আইনাক
মেস আইনাক (পশতু/ফার্সি: যার অর্থ "তামার ছোট উৎস" বলা হয়, এছাড়াও মিস আইনাক বা মিস-ই- আইনাক আফগানিস্তানের, কাবুলের  দক্ষিণ-পূর্বে লোগার প্রদেশের অনুর্বর অঞ্চলে অবস্থিত একটি স্থান।  মেস আয়নাক আফগানিস্তানের বৃহত্তম তামার মজুদ এবং সেইসাথে সেখানে ৪০০ বুদ্ধ মূর্তি,স্তূপ ও একটি ৪০ হেক্টর (১০০ একর) আশ্রম কমপ্লেক্স সহ একটি প্রাচীন বসতির অবশিষ্টাংশ রয়েছে। পুরাতত্ত্ববিদরা একটি প্রাচীন তামার খনি সহ বৌদ্ধ স্তরের নীচে একটি ৫০০০ বছরের পুরোনো ব্রোঞ্জ যুগ স্থলের অবশিষ্টাংশ খুঁজে পেতে শুরু করেছেন।